Magic ja Michael. 4 veerandaega mängus, vajadusel 7 mängu,
et selgitada NBA meister.
Kaks virtuoosi, Magic ja Michael, mängivad täispanga peale.
Tema ja mina.
Läksime esmakordselt vastamisi.
Kahe legendi vastasseis.
Magic Johnson LA-st ja Michael Jordan Chicagost.
Kui oled mäetipus,
siis sa ei taha, et keegi su sealt alla lükkab.
BULLSI TAGAMÄNGIJA 1984-1998
Sa võitled, kuni sind mäelt alla lükatakse.
Ja Magic oli mäetipus.
Ta oli minu jaoks mäetipus.
Suunad kogu energia ühe kuti võitmiseks.
Võitlejana ei kavatsenud ma nii lihtsalt kroonist loobuda.
Teadsin südames, kellega ma abiellun.
Ma polnud abieluks valmis, aga teadsin, et abiellun Cookiega.
Mõistagi ta ema, isa ja sõbrad arvasid,
et ma polnud tema jaoks õige.
Sest ma aina murdsin ta südant.
Aga samas armastasin teda nii väga.
Teadsin hästi, et asi polnud selles, et ta poleks mind armastanud.
Asi polnud selles.
Kui 1991. a Bullsiga mängisime,
ütles Cookie mulle:
„Selleks, et meist asja saaks, pean LA-sse kolima.“
Ma ütlesin: „Usun, et mure on selles…
Me ei abiellu sellepärast,
et me ei ela isegi samas linnas.“
Kõik need aastad oli meil kaugsuhe.
Ütlesin: „Peame õppima samas linnas elama.
Teen seda vaid siis, kui mul on töö ja oma korter,
et saaksin endiselt iseseisev olla.“
Mõned meist kurvastasid, et ta Magicu juurde naasis
ja sama reha peale astus.
ÜLIKOOLIKAASLASED
„Kas sa ei mäleta, mis juhtus?“
See oli esimene aasta,
kui ta mind play-off'i vaatama kutsus.
EDASI, LAKERS!
Ma polnud ühegi teise finaalseeria ajal kohal olnud.
Kui nad lõpuks finaalis Chicago vastu mängisid,
lubas ta mul tulla.
Olin play-off'ist väga elevil.
See oli ju Chicago Bulls, Michael Jordan.
LAKERSI TAGAMÄNGIJA
Polnud ühtegi hooaega, mil me poleks end parimaks pidanud.
Olime nii üleolevad ja enesekindlad. Ja läksime sellise suhtumisega Chicagosse.
LA Lakers võidab hüppepalli
ja Magic Johnson on vastamisi Michael Jordaniga.
Nad olid head. Chicago oli hea…
LAKERSI ÄÄR 1982-1994
…kuid nad polnud varem finaalis mänginud.
Kui sa pole seda kogenud, ei tea sa, mis see on. Nad olid halvemas seisus.
Läksime esmakordselt vastamisi tõelise sõjamasinaga.
Olime enne mängu pabinas.
Tundsin end hästi. Võitsime esimese mängu.
A. C. Green on Lakersi eest tagasi platsil.
Magic.
LAKERS VÕIDAB AVAMÄNGU
Ootasime seda. Olime taas finaalis. See oligi me töö.
LAKERSI ÄÄR 1985-1993
Võitsime tähtsaid mänge.
LA PANEB KOGEMUSE MAKSMA
Teine mäng. Teeme ära. Tõmbame asja käima.
PERKINSI KOLMENE ALISTAB BULLSI 93 : 91
Siis nad võitsid neli mängu järjest.
Viimased sekundid. Magicu kolmene blokeeritakse.
Pippen saab palli.
Ja Chicago Bulls on võitnud oma esimese NBA meistritiitli.
Magic ei alistu võitluseta.
Pead selle temalt võtma, sest ta on siin varem olnud.
Me läksime ja võtsime selle ära.
Üritasin platsil temani jõuda, kuid see oli võimatu.
Ma tahtsin talle õnne soovida.
Ta tuli meie riietusruumi ja embas mind tugevalt.
Ta õnnitles mind ja soovis kõike head.
Ta hakkas mind emmates nutma.
See oli mõlemale kaunis hetk ja nägin ta rõõmu.
Tahtsin öelda: „Hei, palju õnne esimese tiitli puhul.“
Ta ei pidanud seda tegema. Sportlikus mõttes.
Kuid ta mõistis, mida see tähendas. Ta mõistis seda au.
Nagu, sa said nüüd klubisse. Larry Birdi ja Magic Johnsoni klubisse.
See näitas, milline tšempion ta on.
Michael Jordan valiti ühehäälselt MVP-ks.
Kas tunned, et Magic Johnson andis sulle teatepulga üle?
Michael Jordan ütles…
ESPN SPORTSI AJAKIRJANIK 1990-2005
„Hei, vana. Anna teatepulk üle.“
Magic oli nagu… „Ma ei tea. Ma ei tea.“
Ta üritas sellest kinni hoida.
Pean tunnistama, et oli nende kord.
Aga, neetud, mul oli valus kaotada.
Ütlesin: „Olgu. Tuleme järgmisel aastal tagasi ja võidame.“
Kuigi me kaotasime, mõjus see meile hästi.
See oli hea kogemus,
sest ta mõistis nüüd, et sai mind sellesse osasse elust lubada.
Ja siis tuli basseinipidu.
Olin oma pidude poolest tuntud.
Mul olid Hollywoodi parimad peod.
Korraldasin vingeid basseinipidusid.
Kõik tahtsid nendele tulla.
See oli lõbus ja põnev.
LAKERSI TAGAMÄNGIJA 1978-1990
Kui olid abielus, tuli pahandus. Kui olid vallaline, siis samuti.
Paljudele abikaasadele ei meeldinud, et mehed sinna läksid,
sest naisi ei kutsutud.
Oli aeg suureks saada. Sa ei peaks seda tegema.
Ma muudkui rääkisin talle: „Uskumatu, et seda teed.“
Ta ütles: „Uskumatu, et sellest numbri teed.“
Meil oli taas suur tüli.
„Kui korraldad selle peo, on kõik läbi.“
Jäime mõlemad endale kindlaks.
Mõtlesin: „Sa ei taha selles osaleda.
Sa ei taha seda üle elada.
Äkki on see märk.
Ta ei muutu.“
Oligi kõik. Me suhe oli läbi.
Ma ei arvanud, et ta päriselt lahkub.
See tegi väga haiget.
Käisin alati pärast hooaega Bahamal,
magasin nädal aega
ja lasin kehal taastuda ning vaimul puhata.
Cookie oli pidanud palju üle elama. Kahtlemata.
Ent ta vääris nii palju enamat.
Ta polnud ära teeninud seda, et palusin korduvalt ta kätt
ja katkestasin kolm kihlust.
Ta polnud seda ära teeninud. Ta oli selleks liiga hea.
Kui rääkida hingesugulastest…
Ta oli minu jaoks täiuslik naine.
Siis mu isa helistas ja ütles:
„Juunior, pead temaga abielluma.
Jumal õnnistas sind sellise naisega.
Sa teed vea. Oma elu suurima vea.“
Siis sain telefonikõne.
Ta ütles: „Usun, et suudan seda.“
Ütlesin: „Olgu. Nõustun vaid siis, kui me…
Kui naased, lendame otse Vegasesse, abiellume ja teeme selle lõpuks ära.“
Ütlesin: „Ma ei vaja pulma.“
Ma ei osanud muud välja mõelda.
Ütlesin: „Teeme ära.“
Ta ütles: „Ma tahan lühikest kihlust.
Peame seda kohe tegema, enne kui sa meelt muudad.“
Ütlesin: „Ma ei muuda meelt.“
Mäletan, et mõtlesin: „Mis siis, kui ta ei tule?“
Kartsin endiselt, et ta ei tee seda ära,
kuna ta oli mitu korda nii teinud.
Nagu filmis „Põgenev pruut“. Ta oli põgenev peigmees.
Mu kleit oli peaaegu kaks numbrit suurem,
sest olin stressist nii palju alla võtnud.
Olin nii pabinas. Kõik sõbrannad rahustasid mind.
„Ta tuleb, ära muretse.“
Ei mingit naermist ega itsitamist.
Keegi ei hüüa „halleluuja“, kui teid abikaasadeks kuulutatakse.
Iga kord, kui keegi tuli, küsisin: „On ta juba siin?“
Tol hetkel mõtlesime: „Hea küll,
kui kohale jõuame ja see toimub, siis toimub.“
Jah. - Teate küll. Ja siis…
Siis see toimuski. - See toimus. See oli võrratu.
Lasin tal kaua oodata.
Olin kodus Michiganis,
meie sugulased, sõbrad ja kogu osariik vaatasid pealt.
Kõik läheb vingelt.
Seisin isaga kiriku teises otsas.
Nad tegid uksed lahti
ja ma ei suutnud liigutada.
Mõtlesin ikka veel: „Mis siis, kui?“
Mu isa ütles: „Oled kombes? Teed selle ära?“
Hingasin sügavalt ja kõndisin altari ette.
Kui nägin, kui kaunis ta oli,
hakkasin nutma.
See oli ilus hetk.
Cookie oli nagu printsess. - Jah.
Ta oli nii ilus ja Earvin isegi…
Võisid peaaegu näha… - Jaa, kuidas ta välja hingas.
Just.
Nagu: „Ma sain ta kätte. Kõik on hästi.“
Kuulutan teid abikaasadeks.
Võid pruuti suudelda.
Teadmine, et olime nüüd koos
ja hakkasime midagi koos rajama,
tekitas imelise tunde.
PARIIS 18. OKTOOBER 1991
NBA HOOAJAEELNE ETTEVALMISTUS
Kuna läksime Lakersiga Pariisi
Prantsuse tiimidega mängima,
otsustasime: „Hei, võime seal mesinädalad teha.“
Hästi, teeme järgmine kord.
Veedame Cookiega mesinädalat ja tutvume vaatamisväärsustega.
Saame õhtuti jalutada ja teineteist nautida.
See tuletab ülikooliaega meelde.
Lõpetasin mitu kuud varem rasestumisvastaste pillide kasutamise,
kuna plaanisime abielluda ja mida iganes.
Märkasin Pariisis mõningaid märke. Mõtlesin, et peaks testi tegema.
Kuid me ei osanud prantsuse keeles lugeda.
Üks koristaja tuli tuba koristama,
näitasin talle väikest pulka ja ta… Näitasin talle…
Ta ütles: „Oui, oui!“
Olin nii õnnelik, sest soovisime mõlemad last.
Abiellusin viimaks Cookiega ja ta jäi rasedaks.
Kuid nüüd tuli aeg hooajaks valmistuda.
Nüüd oli missiooniks Bullsi võita.
FÜÜSILISE ETTEVALMISTUSE TREENER 1984-2016
Mõtlesime: „Pagan, meie praeguse satsiga…
Jah, jõuame uuesti finaali.“
Olime mänginud kuus hooajaeelset mängu.
SALT LAKE CITY 26. OKTOOBER 1991
Lendasime Salt Lake'i ja läksime hotelli.
Mulle jäeti teade, et helistaksin kontorisse.
Helistasin Jerryle ja ta ütles: „Saada Magic koju.“
„Miks?“
„Ma ei saa öelda, aga ta peab naasma.
Kohemaid.“
Jerry polnud iial minuga niimoodi rääkinud.
Nagu: „Tean midagi, mida pead teadma.“
Ütlesin: „Olgu.“ Helistasin Magicule.
Ütlesin: „Kuule, sa naased koju.“
Vastasin: „Olgu. Miks?“
Ta ütles: „Ma ei tea. Jerry ütles vaid, et pead naasma.“
Ütlesin: „Sõidame pärast mängu koju. Miks ma ei või temaga homme kohtuda?“
Vitti ütles: „Pead kohe koju naasma.“
Sain kõne dr Mellmanilt ja ta ütles…
MAGICU AGENT 1987-1996
„Ta peab naasma.“ Küsisin: „Miks?“ Ta vastas: „Ei saa öelda.“
„Earvin peab naasma.“ „Kas ta mängida saab?“ „Ei.“
LAKERSI TIIMIARST 1981-1995
„Ta peab naasma ega saa mängida.
Kohtun temaga, kui ta siia jõuab.“
Olime Utah's ja Magic pidi mängima.
Jõudsime areenile ja Magicut polnud.
Ta olevat LA-sse naasnud. Tal oli gripp või sai külma.
Ta oli hooajaeelse tervisekontrolli läbinud.
Kui midagi olnuks valesti,
oleks see tervisekontrollis välja tulnud.
Vähk? Mis temaga on?
Läksin otse doktor Mellmani juurde.
Ta kabinet oli vist kolmandal korrusel.
Kell oli pool kuus. Ooteruumis polnud kedagi.
Doktor Mellman tegi ukse lahti ja ütles: „Tere, Earvin, astu edasi.“
Võin silmad sulgeda ja näen oma kabinetti
ning kohta, kus nad Loniga istusid.
Istusin maha
ja sain aru, et midagi oli valesti, sest tal oli selline ilme.
Ta avas oma sahtli,
võttis välja FedExi ümbriku ja selles oli dokument.
Ja ta…
Ja ta ütles: „Mul on sulle halb uudis. Sul on HIV.“
TUVASTATI HIV-1 ANTIGEEN JA HIV-1/HIV-2 ANTIKEHAD.
LABOR KINNITAB TEMA NAKATUMIST.
Ma lihtsalt istusin vaikselt.
Ma ei suutnud seda uskuda.
Olin rabatud.
Ütlesin: „Oled kindel?“
Kui võtsin end kokku, küsisin: „Hea küll. Mida see tähendab?
Kas ma suren?“
Ta ütles: „Me ei tea veel.“
„Ja mul on järgmised mured.
Mul on abikaasa. Ta on rase. Mida ma talle ütlen?“
Meil pidi tulema muinasjutuline elu
ja nüüd sain selle kohutava uudise.
Istusin toolil ja mõtlesin: „Oh heldust. Kuidas ma talle kodus sellest räägin?“
Teadsin, et see hävitab ta ja teeb talle haiget.
Olin kodus ja valmistusin mängu vaatamiseks, kui helises telefon.
See oli Earvin.
Ta ütles: „Olen teel koju. Räägin põhjusest, kui kohale jõuan.“
Teadsin, et asi pidi tõsine olema, sest ta ei mänginud.
Ootamine oli väga piinarikas.
See oli ilmselt raskeim asi, mida elus teinud olen.
Pidin ütlema inimesele, keda armastan
ja kes mind armastab…
Ta astus sisse, vaatas mulle otsa
ja ütles: „Me peame rääkima.“
Ta ütles: „Ma ei tea, kuidas seda öelda, ja lihtsalt ütlen.
Mul on HIV, viirus, mis põhjustab AIDS-i.“
Ta hakkas nutma ja…
see oli südantlõhestav.
Südantlõhestav.
„Oh heldust. Kas sa sured?“
Kõik, kellest olime kuulnud, surid.
Siis ta küsis: „Mida see mulle tähendab?
Mida see lapsele tähendab?“ Ma ei osanud sellele vastata.
Oh heldust. Mu laps.
Mis mu lapsest saab?
Mis mu lapsega juhtub?
Ma ütlesin: „Oh ei.“
EMA
Ütlesin: „See peab nali olema.“
Tollal ei teatud midagi.
VEND
Teati vaid, et tuleb surm.
Valmistusime õhtusöögiks,
võtsin oma koti ja istusin autosse.
Ja lihtsalt nutsin.
Lihtsalt palvetasin, nutsin ja palvetasin.
Nagu keegi oleks mulle kepiga kõhtu virutanud.
Olime kõik löödud, ent ema ja isa valu nägemine
oli mulle enam kui talumatu.
ÕDE
Ütlesin: „Jumal, ära võta mu last. Ära võta mu last, Jumal. Palun ära võta.“
Ma nutsin. Vajasin hetke, et omaette olla.
ÕDE
Ja…
Telefon helises. Mu ema rääkis pikalt.
POEG
Siis ta ütles: „Su isa tahab sinuga rääkida.“
Mäletan, et isa üritas seda selgitada.
Nagu: „Mul on HIV.
Arstid teavad sellest vähe.
Minuga saab kõik korda.“
Siis rääkisin emaga. Üritasin aru saada, mis see oli.
Räägid arstidega. Nad ütlevad: „Veeda temaga võimalikult palju aega,
sest ta ilmselt ta ei ela rohkem kui mõni aasta.“
27. OKTOOBER 1991
Ärkasime järgmisel hommikul ja läksime arsti juurde.
Mulle tehti test.
Tulemuste ootamine võttis päevi.
See oli piinarikas, see teadmatus.
See oli mu elu kõige hullem aeg,
lihtsalt ootasin ja mõtlesin…
oma vanematele, vendadele, õdedele ja poeg Andrele.
Kas pean surmaeelseid ettevalmistusi tegema?
Arvasin, et mind ootas surm.
Ma ei maganud. Mõtlesin vaid…
„Kas see on viimane kord, kui ta mu käte vahel on?“
Ta tuli Cookiega minu juurde.
Nad jõudsid kohale ja uks avanes.
Nad olid pisarais.
Mida sa ütled? Mida sa teed?
Ja Earvin ütles: „Hüva, lähme kõnnime.
Jalutame rannas.“
Hakkasime kõndima ja ta hakkas rääkima.
Ütlesin talle: „Kui midagi juhtub,
siis hoolitse mu pere eest.“
„Küllap pean korvpallist loobuma.“
Ühel hetkel ta ütles: „Ma ei tea, kas tahan elada.
Võibolla teen sellele lõpu. Võibolla…“
30. OKTOOBER 1991
Ta vereproov saadeti doktor David Hole
Aaron Diamondi AIDS-i Instituudist.
TIME'I AASTA INIMENE DR DAVID HO
Hakkasin 1980. aastal HIV ja AIDS-iga tegelema.
Kasvasin Los Angeleses
ja olen teismeeast saati Los Angeles Lakersi fänn olnud.
AIDS-I UURIJA
Kes poleks teadnud, kes Magic oli?
Ta helistas ja ütles: „Earvin on väga haige.
Tema T-rakkude näit on 203.“
Sellega oled sa nõndanimetatud piiri peal.
200 peal on sul juba AIDS.
See oli muret tekitav.
Mõistagi oli see piiri lähedal,
millest allapoole langedes ohustanuks teda erinevad haigused.
Ta rääkis oodatavast elueast.
Maksimaalselt kaks-kolm aastat veel.
Ma ei uskunud eriti,
et ta nii madala T-rakkude näiduga veel viis aastat vastu peaks.
T-rakud aitavad immuunsüsteemil teatud infektsioonidega võidelda,
need aitavad antikehi toota, et T-tappurrakud saaks toimida.
Nende rakkude arvu vähendades
keskendub HIV immuunsüsteemi hävitamisele.
Seetõttu ei saa inimene vastu panna rünnakule
erinevate haigusetekitajate poolt, mis meie keskkonnas leiduvad.
NIAID-I DIREKTOR
Olin seotud selle pandeemia ohjeldamisega
sõna otseses mõttes esimestest nädalatest, kui sellest uuest haigusest teada saime.
Viimase kümne aasta edusammud molekulaarbioloogias
on lubanud Riikliku Terviseinstituudi teadlastel
ja Terviseinstituudi toetatud ülikoolidel
kaardistada AIDS-i põhjustava viiruse genoomi.
HIV GENOOMI KAART
1991. aasta oli kriitiline aeg,
kuna meil polnud tõhusaid ravimeid.
Kui said diagnoosi varakult, võis sul veel vedada.
Soovitasin kasutada olemasolevaid ravimeid, et protsessi aeglustada
ja immuunsüsteemi võimalikult palju säilitada.
Mõne aja pärast tekivad paremad ravimid.
Tollal oli vaid üks ravim, AZT.
Pidid võtma viis tabletti, kolm korda päevas.
See mõjus rängalt.
AZT põhjustas iiveldust, oksendamist, aneemiat.
Me ei teadnud, kas äärmuslik füüsiline koormus,
mida profisportlased kogevad, võis ta tervisele halvasti mõjuda.
Dr Ho ütles: „Ta ei saa enam korvpalli mängida.
Korvpalliga on lõpp.“
Ta ei rääkinud isegi tiimikaaslastele. Vestlesin Earvini ja Cookiega.
Alguses Cookie ütles:
„Me ei avalikusta seda.
Ütleme lihtsalt, et ta loobub korvpallist.“
Suudan sellega päev korraga võideldes toime tulla,
sinuga privaatselt,
kuid ma ei tahtnud tervele maailmale sellest rääkida.
Kui inimestele sellest räägid, hakatakse meid teisiti kohtlema.
Nad ei taha meiega läbi käia.
Nad kardavad meid puudutada. Teate küll, sellised asjad.
Pead pressiga aus olema…
LAKERSI PEAMÄNEDŽER 1982-1994
…ja neid toimuvaga kursis hoidma. Kuid sa ei pea neile kõigest rääkima.
Sellest pidi tulema üleriiklik uudis, ülemaailmne uudis.
„Mida me ütleme?“
Kõik esitasid mulle küsimusi.
„Ütleme neile, et tal on gripp.“
NBA-s on täna hooaja avaõhtu.
Hooaeg algab 12 mänguga.
Ja suur küsimus on selles, kas Jordan suudab Chicagot tipus hoida.
Johnson käis kahe päeva eest trennis,
kui oli esimesed kolm mängu gripi tõttu vahele jätnud.
Ta ütles ajakirjanikele, et loodab peagi mängimist jätkata.
Sa ei taha midagi venitada või end vigastada,
kuna pole saanud trenni teha.
Kuna ma pole trenni teinud, pidin esmalt seda tegema,
et mingissegi vormi jõuda.
Ron juba jändab…
Tunned end paremini? - Tunnen end paremini.
Mängid täna? - Jätan vahele.
Jätad vahele? - Jah.
Jõulude ajal näeme. - …õhtuks.
Hea küll. Kuidas läheb, vana?
Iga päev esitati küsimusi.
Iga päeva möödudes
hakati gripijutus aina enam kahtlema.
Meedias kergitati kulme.
MAGIC JÄTAB ILMSELT HOOAJA ALGUSE VAHELE
Tahtsime olla lugupidavad ja uskuda kõike, mida meile räägiti,
kuid samas mõtlesime: „Pidage.“
LA KOHALIKU RAADIO AJAKIRJANIK
Me ei uuri kõiki pisiasju.
Kui keegi murrab sõrmeküüne või midagi sellist,
kui kellelgi on tugev kõhuvalu, siis me ei pea seda millekski muuks.
Ent see lugu tundus keerulisem, kui paistis.
Inimesed…
Sosistasid ja ütlesid: „Ei, ei, ei. See pole kindlasti midagi tõsist.“
Pidin oma perele valetama.
Pidin oma tiimile ja peatreenerile valetama.
Pidin maailmale valetama.
Me valetasime tervele maailmale.
Ärkasin igal hommikul hirmuga:
„Oh heldust. See on täna endiselt alles.“
Mõtlesin iga päev: „Hüva, elame selle päeva üle.
Jumala abiga elame selle päeva üle.
Me peame uskuma ja suudame seda.“
3. NOVEMBER 1991
Läksime arsti juurde tulemuste järele.
Arvasin, et minestan.
Nad ütlesid: „Hea uudis on see, et sul pole viirust.
Kui sul pole, siis laps ei saa seda.“
Kui sain tulemused teada,
embasime teineteist.
Läksin eemale
ja nutsin nagu laps.
Tundsin, et mul oli miski, mille nimel elada.
Siis pidin leidma kellegi, kes selle haigusega elab
ja suudab aidata mul mõista, milline teekond see on.
Milliseks mu igapäevane elu kujuneb?
Mul on au tutvustada naist, kes on innustanud miljoneid…
AGA AIDS?
…ja kes on 11 aastat HIV-ga elanud.
Teie ees on Laste AIDS-i Fondi kaasasutaja Elizabeth Glaser. Aitäh.
Võtsin ühendust Elizabeth Glaseriga. Olin temast lugenud.
Ma tahtsin, et Earvin temaga kohtuks.
11 aastat tagasi…
…kui olin sünnitamas oma esimest last,
tekkis mul verejooks ja sain vereülekandega kolm liitrit verd.
Neli aastat hiljem sain teada, et olin nakatunud AIDS-i
ja olin enda teadmata nakatanud rinnaga toites oma tütre Arieli
ning oma poja Jake'i, kui teda kandsin.
Ma vestlesin Loniga
ja üritasin otsustada, mida teha.
Rääkisime plussidest ja miinustest, mis kaasneksid avalikustamise
ja maailmale rääkimisega.
Küsisin Elizabethilt: „Mida ma tegema pean?“
Ta ei kõhelnud. „Peaksid selle avalikustama.“
„Tahan, et sinust saab selle tõve esindusnägu.
Tahan, et sinust saab AIDS-i esindusnägu. Me vajame esindusnägu.“
Kui meile räägiti meie olukorrast…
Meie peres oli kolm inimest, kellel oli AIDS või HIV.
Meie arst ütles: „Ärge kellelegi rääkige. Maailm pole teie pereks valmis.“
Elizabeth ütles: „Magic Johnson päästab mu poja elu.
Ma ei jää ellu. Mu tütar on surnud.
Aga ta päästab Jake'i elu.
Ta annab sellele nime ja näo.“
Kui temaga tutvusime, tekitas ta meis lootust
lihtsalt oma kohaloluga.
Ta oli vihane ja lihtsalt:
„Lööge kaasa nii palju, kui saate. Lööge kaasa ja aidake ravi leida.
Lööge kaasa, toetades teisi nakatunuid.
Lööge lihtsalt kaasa. Hoolige.“
Mõistsin, et Jumal seab inimesi teatud olukorda mingil eesmärgil.
Usun, et Earvini ülesanne oli nende esindusnägu olla
ja toetada ning päästa võimalikult palju inimesi.
Olime 6. novembril mu kodus ja ütlesime: „Teeme 8. novembril pressikonverentsi.
Vajame korraldamiseks üht päeva.“ Vinge. Teeme ära.
See andis Earvinile ja meile aega planeerimiseks.
7. NOVEMBER 1991
Tavaline päev, eks?
Valmistusime pressikonverentsiks. Läksin kontorisse.
Ja kell üheksa hommikul sain kõne kohalikult raadioreporterilt.
Ta ütles mulle: „Lon, mul on infot, et Earvinil on AIDS.“
Mind kutsuti uudistetoimetusse.
Uudistetoimetaja ütles: „Hea küll. Saime vihje.
Magicul on HIV ja ta riputab ketsid varna.“
Haarasin kohe telefoni.
Ütlesin: „Randy, palun ära avalda seda infot.
Ma helistan sulle tagasi, kuid palun ära avalikusta seda.“
„Ütle, kas sellel on tõepõhi all.“
Ta ei öelnud „ei“.
Kui see vihje tuli ja see tundus üsna vettpidav,
selgitas see nii mõndagi.
See selgitas, miks me sellest midagi kuulnud polnud.
Miks kõik sellise saladuskatte all oli.
Olin veel autos, kui lugu eetrisse läks.
Mul oli tunne, et mu maailm varises kokku.
Mu sõbra tervislik seisund sai avalikuks.
Tegime Loyolas trenni
ja ma sain kõne Jerry Westilt.
Ja Jerry ütles: „On toimunud infoleke.
Raadios öeldi, et Magicul on HIV.
Kutsu kõik saalist ära.“
Gary Vitti tuli keset trenni ja ütles: „Kuulake…
minge oma autodesse ja sõitke otse Forumisse.
Ärge peatuge ega rääkige kellegagi.“
Ütlesin: „Tühistage kõik ära.
Kohtume Forumis.
See, mida täna kuulete, muudab teie elusid.“
Läksin otse Forumisse.
Nad ütlesid: „Earvin korraldab pressikonverentsi. Ta tahab, et tuleksid.“
LAKERSI KESKMÄNGIJA 1975-1989
„Saad tulla? See on oluline.“ Nad ei öelnud midagi.
Lõpuks olid kõik kohal
ja läksime riietusruumi.
LAKERSI RIIETUSRUUM AINULT MÄNGIJATELE
Ma polnud valmis lõpetama.
Ma polnud valmis nendega hüvasti jätma.
Ilmselt kõige raskem oli teadmine,
et ma ei lähe enam nendega sõtta.
Ta tegi toas tiiru,
embas igaüht ja sosistas neile midagi.
Ta rääkis meile kõigest, mis toimus. Kellegi silmad ei jäänud kuivaks.
See lõi pahviks.
Ent tahtsin talle toeks olla.
Ta oli alati mulle toeks.
Me ei suutnud kuuldut uskuda.
Lihtsalt istusime. Tuimalt.
Ta oli meie vend.
Veetsime aastaid temaga koos.
Kui kuuled neid sõnu oma pereliikmelt,
on see muserdav.
Hakkasin nutma. Küsisin: „Hei, kuidas see juhtus?“
Enamik meist mõtles: „Surm on lähedal.“
Tundsime end tuimalt.
Kuuled sellest uudistes,
aga sa ei oota seda inimese puhul,
kellega veedad enamiku ajast ja kes on su pereliige.
Ja…
siis ta läks ülakorrusele, et sellest maailmale rääkida.
Hüva, ta tuleb siia.
Me endiselt ootame.
Mõistagi muutub ootusärevus aina suuremaks ja suuremaks.
Tahaksime varem või hiljem vastuse saada. Et meile öeldaks kiiresti, mis toimub.
Siin on tunda suurt pinget.
Lakersi juhtkond. Jerry Buss, Lakersi omanik.
Magic Johnson läheneb poodiumile.
Kuulame Magicut.
Esmalt tahaksin öelda tere päev… tere pärastlõunast.
Kuna…
olen nakatunud HIV-sse,
pean Lakersist lahkuma, tänasest.
Tahan kõigile selgeks teha, et esiteks ei põe ma AIDS-i.
Tean, et paljud tahavad seda teada.
Aga HIV…
Tahan öelda, et hakkan mängimist igatsema.
Ja…
minust saab HIV eestkõneleja.
See on uus väljakutse, uus peatükk mu elus…
Nagu oleks… Su selg on vastu seina.
Arvan, et tuleb lihtsalt võidelda ja ma võitlengi.
Alustame ühe isiku saatusest.
Korvpallitäht Magic Johnson kinnitas hiljuti…
Uudis on nii šokeeriv ja ootamatu,
et seda on raske seedida, isegi kui sellest räägime.
Ametlik kinnitus tuli hetk tagasi.
Ühe maailma tuntuima sportlase särav karjäär on läbi.
Ta on kõigest 32-aastane.
Kuskil ei räägita eriti muust
kui korvpalli supertähest Magic Johnsonist.
Magic helistas mulle ja rääkis uudisest.
Olin nagu enamik ameeriklasi.
Olin väga šokeeritud ja muserdunud.
Täiesti ootamatult juhtus midagi sellist. See lihtsalt…
Eile oli lihtsalt kurb päev.
Tean, et ta pole surnud, kuid see on veidi nagu venna surm,
pereliikme surm.
Mäletan, et istusin kabinetis ja nutsin.
Olin mõistmatuses. Mäletan, et hakkasin nutma.
Sest pidasime kõik seda surmaotsuseks.
Ta on elus, kuid mitte väga terve.
Ja me ei taha talle matusekõnet pidada.
See oli südantlõhestav. Mitte ainult
ta erakordse korvpallikarjääri tõttu,
vaid ka tema rõõmu ja nakatava naeratuse pärast,
millest oli saanud osa meie kultuurist.
Paljud tahavad su sõbrad olla,
kui seisad korvi all ja jagad kauneid sööte.
Aga sellises seisus saad teada, kes su tõelised sõbrad on.
Kui ta tahab päriselt inimesi harida, siis temast oleks sünnis,
mitte kõmulehtede või kohatu surkimise mõttes,
kuid mingis mõttes oleks tast sünnis rääkida oma intiimelust
ja avaldada, kuidas ta AIDS-i sai.
Kuidas ta selle sai?
Miks see nii oluline on? Mis vahet, kuidas keegi selle sai?
„GEIDE TÕVE“ LAI LEVIK
Mõistame hukka tulenevalt sellest, kuidas isik HIV sai.
Siiani on meie riigis peetud seda geide ja narkomaanide haiguseks.
MAGIC PÕGENEB GEIFUROORI EEST HAWAIILE
Huvi AIDS-iga inimeste vastu…
MAGIC - KUIDAS TA AIDSI SAI
…piirdub sageli ühe vaenuliku küsimusega: kuidas nad selle said?
Johnson räägib oma elustiilist ja ütleb:
„Olin nii paljude naistega, kui sain.“
ENDINE MÄNGIJA VÕTTIS VIIMAST NII PLATSIL KUI MUJAL
„Reeglina oli vahekord kaitsmata.“
MAGIC POLE KANGELANE
Sel peaks olema moraalne sõnum ja seda ennetussõnumit peakski ta kandma.
Saanud teada, et tal on AIDS,
ei kanna ma enam tema särki.
MAGICU POISSMEHEELU VIIS AIDS-I VIIRUSENI TA EITAB HOMOSEKSUAALSUST
Pidin toime tulema, öeldes: „Hei, see käib asja juurde.“
TEISED OHVRID: MAGICU NAISED
Ma ei saanud kurvastada, kuigi olin kurb.
Mõtlesin: „Mida sa diivanil istudes ette võtad?“
Mäletan, et mõtlesin: „Sa pole selline.“
Larry on tabanud kaheksast kolm. Kolmene…
See pole Magicuta sama võistkond.
Pole küsimustki.
Ma istusin ja haletsesin ennast.
Tahtsin ka armastust tunda.
Sa vajad midagi, mis sinu tuju tõstaks,
kui elad nüüd HIV-ga.
Keegi ei ütle täpselt, kuidas Magic nakatus,
ent ta kavatseb selle osas midagi ette võtta
ja hakkab AIDS-i uuringute ja turvaseksi liikumise eestkõnelejaks.
See algab täna, kui ta astub üles saates „The Arsenio Hall Show“.
Telefon helises, võtsin vastu ja see oli Magic.
Ta ütles: „Peaksin täna saatesse tulema ja Ameerikaga rääkima.“
Ma ütlesin: „Kas seda ei peaks Larry Kingi saates tegema?“
Ja ta ütles: „Ei. Sa pead seda tegema.
Me peame seda tegema.“
SÕBER JA KOOMIK
„Aitad mul igavesti elada.“ Ma ei unusta seda.
„Aitad mul igavesti elada.“
Ta tuli saatesse.
Mäletan, kui kaua ovatsioon kestis.
Vana.
Tahtsin veel korra rahva hõiskeid kuulda.
Ja kuulsin seda.
Mul oli vaja miskit, mis tõstaks minu olukorras tuju,
kui olin nüüd HIV-positiivne.
Arsenio võimaldas seda.
Tundsin end nii palju paremini.
Mõistsin, et kõik laabub.
Ma ei tahtnud seda teha,
sest teadsin, et pidin Earvinilt mõningaid küsimusi küsima.
Ma ei tahtnud seda sõbrana küsida.
Kuid ta ütles mulle:
„Ära hoia end tagasi.
Küsi kõiki küsimusi, mida sa kellelt iganes teiselt küsiksid.“
Mõistagi on inimesi, kes oma hingesopis mõtlevad,
et see on homoseksuaalse suhte haigus.
Ta vaatas mulle silma ja ütles:
„Pean võimalikult paljude inimestega rääkima,
sest inimesed peavad seda geide haiguseks.
Nad ei usu, et keegi teine võib selle haiguse saada.“
President Bush kutsus Magicu Riiklikusse AIDS-i Komisjoni.
Johnson kaalub ettepanekut ja pole veel otsustanud.
Kirjutasin talle isikliku kirja mõnda aega tagasi
ja ütlesin, et mõistan,
et tal on palju võimalusi inimkonda teenida
ja et tahaksin teda komisjoni.
Lendasin Washingtoni, kohtusin president Bushiga
ja otsustasin komisjoni astuda.
Räägin rahast, ennetusest, uurimistööst, hoolekandest.
Näitan talle mõningaid numbreid,
mis rabavad ta jalust.
MAGIC ÜHINEB AIDS-I PANEELIGA
Esimese asjana tahtsin ennast harida,
mitte ainult haiguse osas,
vaid ka selles osas, kuidas see mustanahaliste kogukonda mõjutab.
Earvin Magic Johnson sisenes saali uues rollis.
Ta polnud enam LA Lakersi supertäht,
vaid Riikliku AIDS-i Komisjoni liige.
Meil pole häält, Magic.
Meil pole kedagi, kes meie eest seisaks ja meie eludest räägiks.
Me vajame sind.
1991. aastal oli hoopis teine aeg.
Oli inimesi, kes ei surunud Earvini kätt või ei emmanud teda.
Tean, et selle võib saada prill-laualt.
Kas muretsed selle pärast? - Usun, et minuga seda ei juhtu.
Peame unustama eelarvamused nakatunute kohta.
Peame mõistma, mis see on.
GEIDE TÕBI ÄHVARDAB USA PERESID
See haigus levib teatud viisidel, milles oleme täiesti kindlad,
ja teatud viisidel see ei levi ning oleme selleski täiesti kindlad.
Peame seda inimestele pähe taguma.
Sain aina targemaks.
Tundsin end paremini.
Tundsin, et pean avalikkusega suhtlema.
Inimesed tahavad aidata.
Nad on öelnud: „Me kogume suure hulga raha
ja tahame inimesi HIV ja AIDS-i osas harida
ning nende teadlikkust tõsta.“
Olin nagunii kogu aeg avalikkuse ees,
seega ma ei kavatsenud lasta HIV-l seda muuta.
JOHNSONI PÖÖRDUMINE
Ta mõistis alati, kes oli Earvin ja kes oli Magic.
KAS MAGIC LIIGUTAB MÄGESID? AKTIVISTID PANUSTAVAD TA PÖÖRDUMISELE
Ta mõistis, et see oli ainulaadne võimalus
kasutada oma staatust ja võtta vastutust,
olles Magic Johnson, mitte Earvin.
Oli inimesi, kes soovisid enamat,
kes soovisid tema lugu.
MAGICU MAAILM: KIUSATUSI TÄIS ELU
Ta tunnistas oma elustiili.
Naistel on erinevaid fantaasiaid. Mõni tahab korraga kahe-kolmega olla.
Kord olin korraga kuuega. See on…
Kuue naisega? - Kuue naisega.
Kui küsite, kas mul oli lõbus, siis oli küll.
Ent sa maksad selle eest.
Kas teadsid nendest naistest?
Mitte eriti. Tähendab, sellega on nii…
Meil oli pikka aega kaugsuhe. - Kuna elasid…
Sellises olukorras, sa ei saa oodata…
Et ta… - Jah.
Arvestades, et ta elas LA-s ja arvestades ta isikut.
Ma ei saanud kunagi päris vihaseks.
Kuna mu tunded liikusid surmahirmust
mõtteni: „Hüva. Saame veidi hingata.“
Üritasime päev-päevalt sellest üle saada.
Meile räägiti, kuidas Earvinit tervena hoida.
See on seotud immuunsüsteemiga.
Ta pidas kinni oma treeningrežiimist.
Jooksin ja tegin hommikuti jõudu.
Otsisin saale, mida üürida.
UCLA, Sports Club/LA, nädalavahetustel, hilisõhtutel.
Ma olin, nagu…
Mängisin peaaegu seitse päeva nädalas.
Oota…
Ja tahtsin endiselt teha kõike, et inimesi harida.
Enamik inimesi kardab AIDS-ist rääkida.
See lasebki võhiklikkusel elada.
Magic Johnson tegi rohkem kui kes iganes teine
häbimärgistamise murdmiseks.
Kogu riik armastas ja austas teda.
Nad nägid, et ta võitles edasi.
Milline karismaatiline mõju on Earvin Magic Johnsonil
Ameerika korvpallifännidele?
Mõelge sellele.
Ta lõpetas karjääri 7. novembril, kui sai teada, et on HIV-positiivne.
Ometi kui täna avaldati tähtede mängu koosseisud,
sai ta fännide hääletusel teise koha läänekonverentsis.
Tähtede mäng oli tulemas. Earvin juhtis hääletust…
HÄÄLETAGE OMA NBA TÄHE POOLT
…ent ta ei teadnud, kas NBA laseb tal mängida.
Mõned mängijad olid tõrksad…
NBA AMETNIK 1986-2000
…tema vastu mängimise suhtes.
Nad kartsid, et kui tekib haav või midagi,
võivad nad nakatuda.
Hirm, ärevus ja küsimused kõigilt osapooltelt,
kaasa arvatud profisportlastelt.
Kõlasid sahinad võimalikest boikottidest,
NBA ÜLEMKOMISSAR ALATES 2014. A
kohtuhagidest ja muust.
Panused olid kõrgemad, kui tollal mõistsin.
Korvpall on vägivaldne mäng. Kokkupõrked, kontaktid, ver…
Veri on igal pool.
Ma ei mängiks HIV-positiivse mängija vastu.
Vaadake mängijate käsi.
ÄÄR
Need on kriime, arme ja haavu täis.
Ja vahel tabad küünarnukiga kellegi suud
ning mõlemal tuleb verd.
Igasuguseid asju võib juhtuda, isegi kui tõenäosus on väike.
Paljud mängijad tundsid muret.
Aga ta oli minu sõber ja tahtsin tema vastu mängida.
Teate, ma tervitasin alati võimalust Magic Johnsoni vastu mängida.
Ta osales Nickelodeoni lastesaates.
Saade algas ja seal oli hulk AIDS-i põdevaid lapsi.
Minu sõnum neile on: „See võib teiega juhtuda.“
Olen parim näide sellest.
See juhtus, kuna olin kaitsmata vahekorras.
Tahtsid midagi öelda?
Tahan inimestele teada anda, et me oleme tavalised inimesed.
Sa ei pea nutma.
Me olemegi tavalised inimesed. Olemegi seda.
Tahad, et sind koheldaks sellisena, eks?
Tahad, et sõbrad mängiksid sinuga,
helistaksid sulle ja tuleks külla,
et saaksite üksteise juures ööbida ja nii?
Eks ole? Jah.
Sa võid nutta. Sa võid nutta.
Ma ei teadnud, et tal oli sama raske kui kõigil teistel.
Oli inimesi, kes ei tahtnud ta sõbrad olla…
HIV/AIDS-I AKTIVIST
…ega temaga tegemist teha. Ma mõtlesin:
„See on Magic Johnson.“
VASTUOLUD MAGICU OSALUSEGA PAISUVAD
Kuidas saab nii julm olla?
Kui Magicul diagnoositi HIV,
võttis David selle südameasjaks.
Ta on väga vapper, kangelaslik inimene ja see on kangelaslik tegu.
Me kõik toetame teda.
Lisaks sellele, et ta tahtis Magicut toetada,
mõistis ta, millist mõju see ühiskonnale avaldada võib,
kuna tollal suhtuti sellesse tohutu eelarvamusega.
See puudutab meie mängu.
NBA ÜLEMKOMISSAR 1984-2014
Aga ka inimlikkust tervikuna ja meie Magicut.
Seega küsimata liiga palju arvamusi,
kuna kartsin, et neid tuleb liiga palju, ütlesin: „Aitab. Ta mängib.“
Magic Johnson lõpetas AIDS-i viiruse pärast karjääri,
ent nüüd kavatseb ta järgmisel kuul tähtede mängus osaleda.
Vähesed kahtlevad selles, mida see mäng mängijale tähendab,
eriti debütantidele ja uustulnukatele.
Ent selle hetke teeb maagiliseks Earvin, korvpalli suurkuju,
kellele fännid tahavad kaasa elada ja kellega saavad samastuda.
Number 32 ei jõua pühapäeva ära oodata.
Kui mängima hakkan,
loksuvad asjad platsil ise paika.
Korvpall ei jäta mind kunagi.
Helistasin ülemkomissarile ja ütlesin: „Ülemkomissar Stern.“
Ma ütlesin: „Teil toimub Orlando areenil nii palju tegevusi,
aga mul on vaja viskama minna.“
Ta ütles: „Earvin, areen ei vabane enne kella 11-12 õhtul.“
Ma ütlesin: „Lähen siis kell 11-12 õhtul.“
Läksin sinna ja viskasin tunde peale.
Kui jõudsime Orlandosse…
ütles üsna suur osa mängijatest, et nad kuulutavad boikoti.
Nad ei kavatsenud mängida.
Kutsusin kokku koosoleku, seisin ülejäänud 23 mängija ees
ja ütlesin: „Me ei hakka hääletama…
aga Magic osaleb selles mängus.
Ja me toetame teda.
Lisaks sellele, et toetame teda, võtame ta külalislahkelt vastu.“
See oli tähtis hetk.
PISTONSI MÄNGUJUHT 1981-1994
Tahtsin, et kõik mängijad mitte ainult ei suruks ta kätt,
vaid embaks teda.
12. korda tähtede mängul osalev
Earvin Magic Johnson!
42. tähtede mäng on alanud ja Magic saab palli.
Magic!
Alustasime rahulikult.
Dennis Rodman andis mulle nii palju keha,
et see aitas teistel kuttidel mõista:
„Hüva. Dennis mängib jõuliselt ta vastu. Teeme siis sama.“
Kogu jama kadus.
Ja olin nüüd omas elemendis.
Hakkasin pimesööte jagama.
Veel üks vinge sööt.
Tegin haakviskeid. Murdsin sisse.
Kui ma palli saan, siis tean, mida teha.
Nautisin oma mängu ja see oli nii lõbus.
Mõtlesin: „Tunnen sellest puudust.“
Magic Johnson.
Vahet polnud, kes mind kattis. Tundsin, et ma ei saa eksida.
Johnson! Kaks järjest Magicult.
Ta püüab MVP tiitlit.
Ma ei unusta iial lõppu.
Kolmene. Kas läheb? Läheb! Hästi!
Aeg polnud veel läbi, kuid kõik mängijad tormasid platsile.
See oli maailma parim tunne.
Nad ütlesid: „Kõik. Mäng on läbi. Sõu on läbi.“
Magic, oled kõige väärtuslikum mängija.
Oled kõige vapram inimene.
See hetk kuulub sulle. Palju õnne.
Selle mänguga õnnestus ülemkomissar Sternil ja minul
muuta HIV-d ja AIDS-i puudutavat vestlust üle maailma.
See üks mäng muutis HIV ja AIDS-i jaoks kõike.
Magic suutis sisendada inimestele, kes seda haigust põdesid,
et see polnud surmaotsus,
et nad peaks survestama valitsust
ja meditsiiniringkonda, et nad võtaks seda haigust tõsiselt.
Komisjoni loomine oli hea algatus.
Kuid komisjonil polnud piisavalt ressursse.
Komisjoni juhtinud inimesed polnud südamega asja juures.
Nad keskendusid valgete kogukonnale,
mitte mustanahalistele.
Ameerikas levib AIDS kõige kiiremini vähemuste hulgas.
Meie kogukonna inimesed kannatavad selle all
puudulike tervishoiuteenuste tõttu.
Valitsus arvab: „Need inimesed võib kõrvale lükata,
kuna meil pole neid vaja.“
Talle hakkas tunduma, et asjad ei edenenud piisavalt kiiresti.
Neil polnud sellist mõju, nagu peaks.
Pidasin võitlust Valge Majaga.
Ütlesin: „Kui tahan midagi muuta,
pean komisjonist lahkuma ja kogukondadega suhtlema.“
Magic Johnson teatas täna, et lahkub Presidendi AIDS-i Komisjonist,
ja ta süüdistas Bushi administratsiooni probleemi eiramises.
Lõpuks ütlesin lihtsalt: „Teate? Olen lihtsalt Earvin Johnson.
Hakkan lihtsalt oma rida ajama.“
Ta rajas oma fondi, Magic Johnsoni Fondi.
Meie missiooniks oli HIV ja AIDS-i teadlikkuse suurendamine
ja HIV-kliinikute toetamine.
Sul on Lakersi müts peas ja puha. - Jah.
Tähed külastasid täna Inglewoodi Californias,
et avaldada austust Magic Johnsonile ja koguda raha AIDS-i uuringuteks.
Ma mängin korvpalli.
Ma pole NBA-s. Võiksin olla, kui sooviksin.
Aga hetkel reisin rõõmuga üle maailma,
mängin korvpalli ja harin inimesi HIV ja AIDS-i osas.
KAS MAGIC NAASEB?
Kõik tahavad teada, kas ta mängib veel.
MAGIC EI VÄLISTA NBA-SSE NAASMIST
Lakers külmutab särginumbri 32.
Erru saadeti number, kuid mitte mängija ise.
Magic keeldus taas NBA-sse naasmise välistamisest.
Loodan, et kui ma otsustan naasta,
te ei pahanda, kui seda kõike uuesti teeme.
Siis juhtus vingeim asi,
milleks oli Dream Team.
ELIZABETH GLASERI MÄLESTUSEKS
Tõlkinud Vova Kljain